**Ministru kabineta noteikumu projekta „Grozījumi Ministru kabineta 2010.gada 12.oktobra noteikumos Nr.969 “Kārtība, kādā atlīdzināmi ar komandējumiem saistītie izdevumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2010.gada 12.oktobra noteikumos Nr.969 “Kārtība, kādā atlīdzināmi ar komandējumiem saistītie izdevumi”” (turpmāk – Noteikumu projekts) mērķis ir paaugstināt komandējuma (darba brauciena) izdevumu kompensācijas normas komandējumiem (darba braucieniem) gan pa Latviju, gan uz ārvalstīm.Noteikumu projekts stāsies spēkā vispārējā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Finanšu ministrijas iniciatīva.Finanšu ministrija ir saņēmusi vairāku juridisko un fizisko personu lūgumus pārskatīt komandējumu (darba braucienu) diennakts normas atbilstoši esošajai ekonomiskajai situācijai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par iedzīvotāju ienākuma nodokli” 9.panta pirmās daļas 16. un 16.1 punktam ar iedzīvotāju ienākuma nodokli netiek apliktas komandējuma un darba brauciena izdevumu kompensācijas normas Ministru kabineta noteiktajā apmērā vai apmērā, kas noteikts valstī, kurā tiek veikti darba vai dienesta pienākumi (darba vieta atrodas citā valstī). Komandējuma un darba brauciena izdevumu kompensācijas normas ir noteiktas Ministru kabineta 2010.gada 12.oktobra noteikumos Nr.969 “Kārtība, kādā atlīdzināmi ar komandējumiem saistītie izdevumi” (turpmāk – Noteikumi Nr.969).Saskaņā ar Noteikumu Nr.969 21.2 apakšpunktu, Latvijas Republikā dienas naudu atlīdzina “sešus *euro* par katru komandējuma dienu”. Iepriekšējo, 2002.gada 28.maija Ministru kabineta noteikumu Nr.219 “Kārtība, kādā atlīdzināmi ar komandējumiem un darbinieku darba braucieniem saistītie izdevumi” (turpmāk – Noteikumi Nr.219), kas zaudēja spēku ar Noteikumu Nr.969 pieņemšanu, 19.2. apakšpunkts noteica četru latu dienas naudas apmēru komandējumiem pa Latviju. Četri lati, konvertējot veido 5.69 *euro*. Tādejādi, komandējuma dienas nauda, līdz ar 2013. gada 29. oktobra grozījumiem Noteikumos Nr.969 pieauga par 31 centu, kas radās skaitļu noapaļošanas rezultātā.Tādejādi secināms, ka laikā no 2002.gada Noteikumu Nr.219 izdošanas līdz pat šim brīdim, komandējuma dienas naudas apmērs Latvijā ir pieaudzis par 31 centu, kas ir aptuveni 5% pieaugums. Atbilstoši Centrālās statistikas pārvaldes datiem  inflācija par šo periodu ir bijusi aptuveni 80% apmērā. Tādejādi konstatējams, ka pašreiz spēkā esošais dienas naudas apmērs komandējuma laikā pa Latvijas Republiku nav atbilstošs mūsdienu preču un pakalpojumu izmaksām. Ņemot vērā cenu kāpumu no 2002.gada līdz 2019.gadam, var konstatēt, ka 17 gadu laikā dažādu pakalpojumu izmaksas ievērojami cēlušās (tajā skaitā, arī ēdināšanas pakalpojumu izmaksas) un līdz ar to nav iespējams ar gandrīz tādu pašu dienas naudas apmēru kā 2002.gadā saņemt līdzvērtīgas preces un pakalpojumus. Tādējādi, nepieciešams pārskatīt un paaugstināt dienas naudas un viesnīcu kompensācijas apmēru komandējumiem un darba braucieniem pa Latviju.Atbilstoši Noteikumu Nr.969 8.10.apakšpunkta esošajai redakcijai, darbinieka braukšanas izdevumus Latvijas Republikas teritorijā sabiedriskajā transportā (arī taksometros) atlīdzina par summu, kas nepārsniedz 30 % no visām komandējuma dienām noteiktās dienas naudas kopsummas (ja ir iesniegti attiecīgos izdevumus apliecinoši attaisnojuma dokumenti).Ņemot vērā to, ka vairākās Latvijas pilsētās ievērojami ir paaugstinājusies maksa par braukšanu sabiedriskajā transportā (arī taksometros), Finanšu ministrijas ieskatā būtu nepieciešams atļaut kompensēt darbiniekam faktiskos braukšanas izdevumus komandējumiem pa Latviju, ja tie ir bijuši pamatoti.Noteikumu projekts paredz paaugstināt komandējuma izdevumu kompensācijas normas komandējumiem gan pa Latviju, gan uz ārvalstīm.Komandējumu un darba braucienu diennakts normu apmērs ir pārskatīts ņemot vērā inflācijas rādītājus un pietuvināts komandējumu diennakts normu apmēriem, ko kompensē citas Baltijas valstis.Noteikumu Nr.969 1.pielikumā minētās izdevumu diennakts normas komandējumiem (darba braucieniem) uz ārvalstīm ir pārskatītas, ņemot vērā Ārlietu ministrijas (Latvijas pārstāvniecību) priekšlikumus, kura regulāri sūta darbiniekus pildīt darba vai dienesta uzdevumus uz ārvalstīm, līdz ar to visciešāk saskaras ar dažādu pakalpojumu, viesnīcu un ēdināšanas pakalpojumu cenu izmaiņām citās valstīs.Vienlaicīgi pēc Ārlietu ministrijas ierosinājuma Noteikumu Nr.969 1.pielikums ir precizēts, to papildinot ar vairākām valstīm, kas līdz šim nav bijušas sarakstā. Savukārt pēc Iekšlietu ministrijas ierosinājuma Noteikumu Nr.969 2.pielikums ir precizēts un papildināts ar trim valstīm, kas līdz šim nav bijušas sarakstā.Saskaņā ar Noteikumu Nr.969 2.punktu darbinieku (citu personu) nosūta komandējumā ar vadītāja rakstisku rīkojumu (turpmāk – rīkojums). Lai mazinātu administratīvo slogu, rīkojumu par komandējumu varēs parakstīt arī institūcijas vadītāja pilnvarota persona. Elektronisko dokumentu likuma 3.panta otrā daļa noteic, ka elektroniskais dokuments uzskatāms par pašrocīgi parakstītu, ja tam ir drošs elektroniskais paraksts. Līdz ar to, institūcijas vadītājam vai viņa pilnvarotai personai rīkojums ir jāparaksta pašrocīgi vai ar drošu elektronisko parakstu.Savukārt atbilstoši likuma “Par grāmatvedību” 7.1 pantam iekšējs attaisnojuma dokuments var nesaturēt rekvizītu “paraksts”, ja to ir apliecinājusi (autorizējusi) par saimnieciskā darījuma veikšanu un iekšējā attaisnojuma dokumentā sniegtās informācijas pareizību atbildīgā persona uzņēmuma vadītāja noteiktajā kārtībā.Droša elektroniskā paraksta izmantošana institūcijām rada administratīvo slogu un finanšu izdevumu apjoma pieaugumu, taču, ņemot vērā strauju tehnoloģiju attīstību, institūcijās jau tiek ieviestas informācijas sistēmas, kas nodrošina dokumentu elektronisko virzību. Līdz ar to, šādu informācijas sistēmu izmatošana ir ātrāka, ērtāka un vienlaikus nodrošina tā juridisko spēku, ka arī samazina iestādes finanšu izdevumus.Informācijas sistēmai jānodrošina elektroniskā dokumenta apliecināšanas (autorizācijas) pierādīšanas iespēja, iespēja darbiniekam iepazīties ar apliecināto (autorizēto) dokumentu, kā arī tāda apjoma auditācijas pieraksti, lai varētu atsekot ar elektronisko dokumentu veiktās darbības.Ņemot vērā minēto, Noteikumu projekts ir papildināts ar 2.1 punktu.Noteikumu projektā precizēts Noteikumu Nr.969 12.2.apakšpunkts, aizstājot vārdus “iesniegtajiem dokumentiem” ar vārdiem “naudas izdevumus apliecinošiem dokumentiem”, tādējādi saskaņojot lietoto terminoloģiju ar Ministru kabineta 2003.gada 21.oktobra noteikumu Nr.585 “Noteikumi par grāmatvedības kārtošanu un organizāciju” 8.2 3.punktā lietoto terminoloģiju. Grāmatvedībā darbinieks var iesniegt naudas izdevumus apliecinošus dokumentu oriģinālus vai –institūcijas vadītāja noteiktā kārtībā - elektronisku kopiju (skenēta dokumenta vai digitāla fotoattēla veidā).Šobrīd Noteikumu Nr.969 13.punkts attiecas tikai uz komandējumiem. Lai nodrošinātu vienādu pieeju, 13.punkta nosacījumi ar Noteikumu projektu ir attiecināti arī uz darba braucieniem, kā arī ir paplašināts minētais punkts ar nosacījumu, ka bezmaksas uzturēšanās un ēdināšana var būt nodrošināta kārtībā, ko paredz Eiropas Savienības normatīvo aktu regulējumi (piemēram, darba tiesiskajās attiecībās aviācijas nozarē piemērojama Komisijas 2008.gada 20.augusta regula Nr. 859/2008, atbilstoši kurai noteiktas īpašas un no Noteikumu Nr.969 regulējuma atšķirīgas prasības un noteikumi attiecībā uz gaisa kuģu apkalpes locekļu ēdināšanas un uzturēšanās nodrošināšanu). Noteikumu Nr.969 13.punktā ir noteikts dienas naudas un kompensācijas par papildu izdevumiem darba braucienos ierobežojums (līdz 30 %), ja darbiniekam tiek nodrošināta viesnīca (naktsmītne) un ēdināšana vismaz trīs reizes dienā vai, ja bezmaksas uzturēšanās un ēdināšana tiek nodrošināta kārtībā, ko paredz Eiropas Savienības normatīvo aktu regulējums. Tas nozīmē, ja darbiniekam ir nodrošināti iepriekš minētie Noteikumu Nr.969 13.punkta nosacījumi, institūcijas var arī neizmaksāt dienas naudu (kompensāciju par papildu izdevumiem), ja darbiniekam nerodas citi izdevumi. Institūcijas savos iekšējos noteikumos, atkarībā no darbinieku darba apstākļiem komandējumā vai darba braucienā, var atrunāt izmaksājamo kompensējamo procentu apmērus Noteikumu Nr.969 13.punktā noteiktā ierobežojuma ietvaros. Ņemot vērā to, ka Noteikumu projekts paredz palielināt dienas naudu komandējumiem Latvijas Republikā, ir nepieciešams pārskatīt arī dienas naudu Latvijas diplomātiskajā un konsulārajā pārstāvniecībā nodarbinātajiem līgumdarbiniekiem (Noteikumu Nr.969 36.punkts).Ar Noteikumu projektu ir veikti tehniska rakstura Noteikumu Nr.969 precizējumi. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija;Finanšu ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs komersantus, organizācijas, iestādes un citas institūcijas un viņu darbiniekus, ierēdņus, karavīrus, Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi, valsts drošības iestādes amatpersonas un citas fiziskās personas, kuras ir algas nodokļa maksātājas un kuras dodas komandējumos vai darba braucienos. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** |  **Turpmākie trīs gadi (*euro*)** |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3. Finansiālā ietekme: | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms |
| 5.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Valsts pārvaldes institūcijas noteikumu projektā paredzēto ar komandējumiem saistīto izdevumu pieaugumu jānodrošina esošo līdzekļu ietvaros, attiecīgi pārskatot un efektivizējot citus izdevumus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Noteikumu projekta izstrādi 2019.gada 20.maija publicēta Finanšu ministrijas tīmekļa vietnē sadaļā “Sabiedrības līdzdalība” → “Tiesību aktu projekti” → “Nodokļu politika”.  |
| 2. | Sabiedrības līdzdalība projekta izstrādē | Uzziņa publicēta Finanšu ministrijas tīmekļa vietnē sadaļā “Sabiedrības līdzdalība” → “Tiesību aktu projekti” → “Nodokļu politika” Adrese:<https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project566> un Ministru kabineta tīmekļvietnē sadaļā “Valsts kanceleja” – „Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Pēc tā pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts pārvaldes institūcijas. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes neietekmēs pārvaldes funkcijas un institucionālo struktūru.Jaunu institūciju izveide, esošu institūciju likvidācija vai reorganizācija nav nepieciešama. Projekts tiks izpildīts esošo cilvēku un finanšu resursu ietvaros. |
| 3. | Cita informācija | Nav. |

Finanšu ministra vietā –

Ministru prezidents A.K.Kariņš

Smirnova, 67083843

Irina.Smirnova@fm.gov.lv